text: [{"text_idx": "#000001", "text": "Veri\u00f0 go\u0301\u00f0 vi\u00f0 hv\u00f8r annan, og lu\u0301gvi\u00f0 minni\nThere is a time, there is a place"}, {"text_idx": "#000002", "text": "vi\u00f0merkingarMest lisnu nudlarnir i\u0301 2014 - NUDLAR on Ein gongutu\u0301r vi\u00f0 sjo\u0301varma\u0301lanMest lisnu nudlarnir i\u0301 2014 - NUDLAR on Eg havi a\u0301lit a\u0301 f\u00f8royingumMest lisnu nudlarnir i\u0301 2014 - NUDLAR on S\u00f8gan um MC-Ha\u0301r \u2013 Fyrstu a\u0301riniMest lisnu nudlarnir i\u0301 2014 - NUDLAR on Lisbeth er ordiligt fo\u0301lkMest lisnu nudlarnir i\u0301 2014 - NUDLAR on Vi\u00f0 Anthony i\u0301 oyrunum og Agga i\u0301 huganum"}, {"text_idx": "#000005", "text": "Ta\u00f0 eru so o\u0301tru\u0301liga no\u0301gvir jo\u0301lasangir, ein av teimum, i\u00f0 finst i\u0301 sera no\u0301gvum va\u0301naligum u\u0301tga\u0301vum er \u201cChristmas Time\u2019s A-Comin\u201d, i\u00f0 er ein kontri jo\u0301laklassikari. Har eru to\u0301 fleiri heilt go\u0301\u00f0ar u\u0301tga\u0301vur av honum m.a. syngur Johnny Cash hann. Hesin sangur ver\u00f0ur dagsins kalendaraga\u0301va til ti\u0301n. Ta\u00f0 ver\u00f0ur to\u0301 i\u0301 eini eitt sindur pepppa\u00f0ari u\u0301tga\u0301vu vi\u00f0 Sammy Kershaw. U\u0301tga\u0301van er fra\u0301 1994, hon er ikki so \u00f8giliga go\u0301\u00f0, men estetikkurin i\u0301 kykmyndalagnum er heilt o\u0301fatiliga fasinerandi. Eg havi onganti\u0301\u00f0 ordiliga skilt kontri estetikk, og aldeilis slett ikki hendan plastikk kontri estetikkin, so njo\u0301ti ta\u00f0."}, {"text_idx": "#000006", "text": "Nu\u0301 i\u0301 jo\u0301lama\u0301na\u00f0inum er ein jo\u0301lakalendari a\u0301 hv\u00f8rjum horni. M\u00e6r so li\u0301kt, so vil eg ikki skilja meg burturu\u0301r, so sja\u0301lvandi er eisini ein jo\u0301lakalendari her a\u0301 Nudlum."}, {"text_idx": "#000009", "text": "Vo\u0301nandi ti\u0301ma tit at vitja aftur, um ikki hv\u00f8nn dag, so n\u00e6stan hv\u00f8nn dag, eg kann ennta\u0301 lova, at summi klipp ella sangir vera somiki\u00f0 go\u0301\u00f0, at tit saktans kunnu vitja fleiri fer\u00f0ir hv\u00f8nn dag.\nTykkum ynskist ein go\u0301\u00f0ur jo\u0301lama\u0301na\u00f0i."}, {"text_idx": "#000010", "text": "Herfyri slapp eg at umm\u00e6la ny\u0301ggjastu fl\u00f8guna hja\u0301 Halli Joensen \u201cWith Stars & Legends\u201d. Hetta er ein u\u0301tga\u0301va, har Hallur syngur saman vi\u00f0 ymiskum kendum og go\u0301\u00f0um sangarum u\u0301r fyrst og fremst USA."}, {"text_idx": "#000011", "text": "Hetta er ein serstakliga go\u0301\u00f0 u\u0301tga\u0301va vi\u00f0 sterkum l\u00f8gum og v\u00e6l framleidd, sp\u00e6ld og sungin, Ja\u0301kup Zachariassen stendur fyri lagaskrivingini a\u0301 fleiri av l\u00f8gunum, og tey eru a\u0301 sera h\u00f8gum st\u00f8\u00f0i. Fl\u00f8gan fekk 5 av 6 stj\u00f8rnum."}, {"text_idx": "#000013", "text": "Hallur og Kris hugna s\u00e6r"}, {"text_idx": "#000014", "text": "Me\u00f0an Hallur Joensen var i\u0301 uppt\u00f8kuh\u00f8linum og sp\u00e6ldi inn si\u0301na With Stars & Legends fl\u00f8gu, fekk hann o\u0301v\u00e6nta\u00f0a vitjan, ta\u0301 Kris Kristoffersen kom inn a\u0301 go\u0301lvi\u00f0. A\u0301\u00f0renn Kris fo\u0301r avsta\u00f0 aftur, h\u00f8vdu hann og Hallur sp\u00e6lt inn lagi\u00f0 \u201cNobody Wins\u201d. Vitjanin og uppt\u00f8kan blivu flima\u00f0i og eru dagsins sunnudagsbiti."}, {"text_idx": "#000015", "text": "I\u0301 morgin umm\u00e6li eg fl\u00f8guna hja\u0301 Halli i\u0301 Brunsj.\nOnkunti\u0301\u00f0 dettur man um okkurt a\u0301 alnetinum, i\u00f0 sigur yeah! Sumt er somki\u00f0 gott, at ta\u00f0 er vert at deila vi\u00f0 tykkum. Hetta eru sunnudagsbitar."}, {"text_idx": "#000016", "text": "Ta\u0301 bakgrundsto\u0301nleikarin tra\u00f0ka\u00f0i fram i\u0301 spottljo\u0301si\u00f0"}, {"text_idx": "#000017", "text": "Allan Tausen yvirraska\u00f0i meg jaliga vi\u00f0 si\u0301ni fyrstu solou\u0301tga\u0301vu \u201cUnknown\u201d, ein u\u0301tga\u0301va, i\u00f0 er bygdaslig uppa\u0301 tann feita ma\u0301tan."}, {"text_idx": "#000018", "text": "Allan hevur veri\u00f0 to\u0301nleikari i\u0301 no\u0301gvum samanhangum, m.a. sum trummari i\u0301 Marigold, gittarleikari hja\u0301 H\u00f8gna Lisberg og sum bassleikari hja\u0301 Marius, men nu\u0301 stendur hann a\u0301 egnum beinum, og ta\u00f0 ger hann sera v\u00e6l."}, {"text_idx": "#000022", "text": "Story Music er eitt heilt r\u00e6\u00f0uliga sjarmerandi verk, og l\u00f8gini eru u\u0301tsett a\u0301 ein so vakran ma\u0301ta, at sja\u0301lvt ta\u00f0 li\u0301tla eitt sindur skitna er yndigt. Men hetta er ikki vakurt uppa\u0301 ein ke\u00f0iligan sterilan ma\u0301ta, men uppa\u0301 erligan, livandi og akkustiskan ma\u0301ta."}, {"text_idx": "#000023", "text": "Hann heldur fram i\u0301 sti\u0301linum, sum hann leg\u00f0i fyri dagin i\u0301 The Singer, vi\u00f0 to\u0301nleiki og arrangementum, i\u00f0 als ikki eru traditionellur poppur, men vi\u00f0 popputtum og v\u00f8krum melodium, i\u00f0 eisini ofta er fangandi. Hetta er ein o\u0301luksa\u0301liga spennandi blanding."}, {"text_idx": "#000024", "text": "Her eru sangir vi\u00f0 hittpotentiali, sum kanska serliga Rock\u2019n\u2019roll Band, Hard Work og Indie Girl (vi\u00f0 si\u0301num n\u00e6stan beatles kenda lagi). Ikki ti\u0301 teir eru traditionell hitt, men meira ti\u0301 teir eru fangandi b\u00e6\u00f0i i\u0301 vali\u00f0 av or\u00f0um go\u0301\u00f0um melodium."}, {"text_idx": "#000027", "text": "Nor\u00f0urlandahu\u0301si\u00f0 var fullsett, ta\u0301 John Carter Cash, hansara amerikanski gittarleikari Dave og framu\u0301rskarandi f\u00f8royski bo\u0301lkur trinu a\u0301 pallin. Lat ta\u00f0 vera sagt beinanvegin: L\u00f8tan gj\u00f8rdist serstakliga hugnalig, innilig og go\u0301\u00f0, ti\u0301 umframt, at h\u00f8vu\u00f0sperso\u0301nurin er ein fi\u0301nur sangari, er hann eisini ein framu\u0301rskarandi fra\u0301s\u00f8guma\u00f0ur."}, {"text_idx": "#000029", "text": "Konsertin var skipa\u00f0 sum ein to\u0301nleikafer\u00f0 gj\u00f8gnum fyrst og fremst li\u0301vi\u00f0 hja\u0301 pa\u0301panum Johnny Cash, men eisini hoyrdu vit um The Carter family. Um ommuna Maybell, i\u00f0 upfann ein ny\u0301ggjan ha\u0301tt at sp\u00e6la gittar, i\u00f0 hevur inspirera kontri gittarleikarar li\u0301ka si\u0301\u00f0an. Vit hoyrdu um mammuna June Carter, og hvussu pa\u0301pin Johnny Cash sum bart plagdi at hoyra hana upptra\u00f0ka vi\u00f0 The Carter Family i\u0301 u\u0301tvarpinum, ja vit hoyrdu um upprunan til John Carter Cash, alt fortalt vi\u00f0 innliving og vir\u00f0ing fyri familjuarvin."}, {"text_idx": "#000030", "text": "John Carter Cash var fyrst og fremst ein da\u0301mligur fra\u0301s\u00f8guma\u00f0ur, i\u00f0 fanga\u00f0i okkum \u00f8ll vi\u00f0 si\u0301ni o\u0301tru\u0301liga a\u0301hugaverdu fra\u0301s\u00f8gn."}, {"text_idx": "#000032", "text": "Hetta var kenslan av, at vera sloppin framat hjartanum hja\u0301 hesum da\u0301mliga manni. Hon gj\u00f8rdist so serliga sterk, ta\u0301 John tosa\u00f0i um at missa foreldrini, um sju\u0301kuna hja\u0301 pa\u0301panum, i\u00f0 gj\u00f8rdi hann veikari, um mammuna, i\u00f0 doy\u00f0i, og pa\u0301pan, i\u00f0 bru\u0301kti uppt\u00f8kuh\u00f8li\u00f0 til at yvirliva sorgina og sju\u0301kuna, og no\u0301gv eygu gj\u00f8rdust va\u0301t, ta\u0301 hesin partur bleiv uppsummera\u00f0ur i\u0301 serstakliga v\u00f8kru u\u0301tga\u0301vuni av Hurt. Hetta lagi\u00f0 hja\u0301 Nine Inch Nails, i\u00f0 Johnny Cash gj\u00f8rdi til si\u0301tt egna."}, {"text_idx": "#000033", "text": "Men vit sluppu eisini at enda vi\u00f0 at smi\u0301la ta\u0301rini burtur, ta\u0301 gestasangararnir Kristina B\u00e6rentsen og Hallur Joensen vo\u0301ru bo\u00f0in uppaftur a\u0301 pallin at syngja \u201cWill the circle be unbroken\u201d. Hetta viedoklippi\u00f0 er sja\u0301lvandi ikki ta\u00f0, sama men kenslan er tann sama, so bru\u0301ka eina l\u00f8tu til at hyggja at hesum, hetta er Johnny Cash vi\u00f0 familju, i\u00f0 sp\u00e6lir. Tann li\u0301tili hylligi drongur mitt a\u0301 pallinum man nokk vera John Carter Cash"}, {"text_idx": "#000034", "text": "Eg ma\u0301 nevna f\u00f8royska bo\u0301lkin Finnur Hansen a\u0301 klaver, harmoniku og trompet, Niels Arge Gala\u0301n a\u0301 kassagittar, Brandur Jacobsen a\u0301 trummum, Mikael Blak a\u0301 bassi, Ja\u0301kup Zachariassen a\u0301 Steelgittar og elektriskum gittari, umframt O\u0301lavur Olsen, i\u00f0 sp\u00e6ldi trompet a\u0301 n\u00f8krum l\u00f8gum og Hall Joensen og Kristinu B\u00e6rentsen, i\u00f0 vo\u0301ru gestasangarar. To\u0301nleikararnir go\u0301vu to\u0301nleikinum flog og eg var ikki s\u00f8rt errin, at vit eiga so gott fo\u0301lk her a\u0301 F\u00f8royum, ti\u0301 sum John Carter Cash sja\u0301lvur seg\u00f0i, so mundi einki land i\u0301 heiminum eiga so no\u0301gvar go\u0301\u00f0ar to\u0301nleikarar pr. innbu\u0301gva sum F\u00f8royar."}, {"text_idx": "#000035", "text": "Ta\u00f0 var greitt, at John Carter Cash elska\u00f0i l\u00f8tuna, og vit fingu eisini fleiri eykal\u00f8g, a\u0301\u00f0renn vit mett av upplivingum kundu leita okkum u\u0301t u\u0301r myrkrinum i\u0301 konserth\u00f8llini."}, {"text_idx": "#000036", "text": "Vit a\u0301hoyrarar kundu kenna okkum ri\u0301kari eftir hesa to\u0301nleikafer\u00f0 gj\u00f8gnum s\u00f8gur og to\u0301nleik hja\u0301 Carter og Cash. Tit sum hava m\u00f8guleika at uppliva John Carter Cash i\u0301 Klaksvi\u0301k i\u0301 kv\u00f8ld, a\u0301ttu at skunda s\u00e6r at tryggja s\u00e6r atgongumerki."}, {"text_idx": "#000037", "text": "Naka\u00f0 av ti\u0301 besta eg havi funni\u00f0 a\u0301 to\u0301nlistarliga \u00f8kinum seinasta a\u0301ri\u00f0 er the Pickin\u2019 On Series, vi\u00f0 bluegrass u\u0301tga\u0301vum av kendum l\u00f8gum. Ljo\u0301\u00f0ar kanska stuttligt, men ju\u0301st ta\u00f0, at eingin ironi er i\u0301 hesum, ger ta\u00f0 feitt:"}, {"text_idx": "#000039", "text": "Mi\u0301n topp 5 listi yvir mest skuffandi konsertir"}, {"text_idx": "#000040", "text": "Eg havi veri\u00f0 til ho\u0301pin av go\u0301\u00f0um konsertum og no\u0301gvum ringum, fari at seta saman listan vi\u00f0 teimum fimm, i\u00f0 skuffa\u00f0u mest. Hetta eru ikki verstu konsertirnar, men t\u00e6r, har vo\u0301n frammanundan og uppliving hava veri\u00f0 longst fra\u0301 hv\u00f8r \u00f8\u00f0rum."}, {"text_idx": "#000041", "text": "Me\u00f0an flest \u00f8ll gleddu seg til Pearl Jam konsertina, so var Willie Nelson konsertin ein tann konsertin a\u0301 Roskilde Festivalinum 2000, sum eg gleddi meg mest til."}, {"text_idx": "#000042", "text": "Ho\u0301ast kontri onganti\u0301\u00f0 hevur veri\u00f0 mi\u0301n sto\u0301ra passjo\u0301n, so er Willie Nelson ein legenda, og eg gleddi meg til eina hittkavalkadu og serligu fantastisku r\u00f8ddina. Eingin ors\u00f8k at pakka ta\u00f0 inn, vo\u0301nirnar vo\u0301ru \u00f8giliga sto\u0301rar."}, {"text_idx": "#000043", "text": "Men harra gu\u00f0 \u2013 bo\u0301lkurin, the Family, sum sp\u00e6lir undir hja\u0301 honum var veruliga ikki v\u00e6lkoyrandi hendan dagin. To\u0301leikurin ljo\u0301\u00f0a\u00f0i\u00f0 o\u0301inspirera\u00f0ur og beinlei\u00f0is o\u0301a\u0301hugaverdur, eg skal ikki siga, um talan er um jetlag og no\u0301gv ball kv\u00f8ldi\u00f0 fyri, ella bara manglandi evnir. Harumframt kendist ta\u00f0 veruliga ikki serliga legendariskt, ta\u0301 Willie Nelson sang."}, {"text_idx": "#000044", "text": "Ta\u00f0 er skuffandi, ta\u0301 man skal si\u0301ggja eina so sto\u0301ra legendu, og hon ikki kla\u0301rar at liva upp til vo\u0301nirnar."}, {"text_idx": "#000045", "text": "Mi\u0301n topp 5 listi yvir mest skuffandi konsertir\n2. mest skuffandi konsertin \u2013 Willie Nelson and Family a\u0301 Roskilde Festivalinum 2000\n3. mest skuffandi konsertin \u2013 Alanis Morissette a\u0301 Roskilde 1996"}, {"text_idx": "#000046", "text": "4. mest skuffandi konsertin \u2013 Hu\u0301skallar a\u0301 Summarfestivalinum 2008\n5. mest skuffandi konsertin \u2013 Smokie i\u0301 I\u0301tro\u0301ttarh\u00f8llini a\u0301 Ha\u0301lsi 1992"}, {"text_idx": "#000047", "text": "I\u0301 l\u00f8tuni sp\u00e6lir 76 a\u0301ra gamli Bobby Bare a\u0301 sto\u0301ra pallin a\u0301 Va\u0301gsb\u00f8, og ju\u0301 ma\u00f0urin ljo\u0301\u00f0ar gamal, men als ikki u\u0301tbrendur."}, {"text_idx": "#000048", "text": "Ta\u00f0 er o\u0301tru\u0301liga lekkurt at hoyra ein mann vi\u00f0 so no\u0301gvum li\u0301vsroyndum i\u0301 r\u00f8ddini syngja, orkan er ikki tann sama, men har liggur sjarma og inniligheit handan hv\u00f8rt or\u00f0. Hann hev\u00f0i ivaleyst langt si\u0301\u00f0an veri\u00f0 ferdigur sum poppsangari, men i\u0301 kontri gevur aldurin bara tru\u0301vir\u00f0i\u00f0 og sjarmu. Hetta er fyrst og fremst ekta."}, {"text_idx": "#000049", "text": "Regni\u00f0 bukar annars ni\u00f0ur, og hetta merkir sja\u0301lvandi a\u0301sko\u00f0arafj\u00f8ldina, i\u00f0 ikki er so \u00f8giliga sto\u0301r, to\u0301 at ta\u00f0 er undrunarvert, at so no\u0301gv fo\u0301lk eru komin saman i\u0301 so va\u0301naligum li\u0301kindum, og vi\u0301sir onkursvegna eisini hvussu sto\u0301rur a\u0301hugin er fyri at hoyra henda legendariska kontrisangaran."}, {"text_idx": "#000051", "text": "Kristina sang vi\u00f0 a\u0301 trimum l\u00f8gum, og h\u00e6ddarpunkti\u00f0 var ein hjartanemandi duett, i\u00f0 gav m\u00e6r ga\u0301sarhold heilt inn her i\u0301 festivalredakti\u0301o\u0301nsh\u00f8li\u00f0 hja\u0301 Nor\u00f0ly\u0301sinum, i\u00f0 vit hava beint vi\u00f0 Va\u0301gsb\u00f8."}, {"text_idx": "#000052", "text": "Ennregnar sera illa, men fo\u0301lk halda enn u\u0301t frammanfyri pallin, har a\u0301sko\u00f0ararnir i\u0301 l\u00f8tuni klappa fyri at hoyra eykalag."}, {"text_idx": "#000054", "text": "Magni Christiansen var n\u00e6stur a\u0301 pallin i\u0301 Kelduni, og ho\u0301ast talan i\u0301 sto\u0301ran mun var um sama bo\u0301lk, sum hev\u00f0i sp\u00e6lt vi\u00f0 Lisu Frederiksberg, so var bo\u0301lkurin sum ein heilt annar. Trummuleikarin var skiftur u\u0301t, og Anfinn Jacobsen var komin i\u0301 hansara sta\u00f0, hetta gj\u00f8rdi undurverk, botnurin hekk saman, og bassleikarin kom til si\u0301n r\u00e6tt, og vi\u0301sti seg faktiskt at vera heilt habilur. Gittarsnillingurin Ru\u0301ni Eysturli\u0301\u00f0 kom eisini a\u0301 pallin. Hann lyfti allan bo\u0301lkin vi\u00f0 si\u0301num fra\u0301li\u0301ka kontri sp\u00e6li og ty\u0301\u00f0uligu sp\u00e6ligle\u00f0i i\u0301 smitta\u00f0i. Men ta\u00f0 kemst ikki uttanum, at ta\u0301 vit tosa um stj\u00f8rnugo\u0301\u00f0sku, so hevur Magni munin a\u0301 Lisu. Hann sp\u00e6lir u\u0301tum pallkantin og f\u00e6r alt fo\u0301lki\u00f0."}, {"text_idx": "#000055", "text": "Serliga fra\u0301li\u0301kt var, at hoyra l\u00f8g av ny\u0301ggjastu fl\u00f8guni hja\u0301 Magna \u201cVi\u00f0 Vegin\u201d. Mi\u0301tt perso\u0301nliga h\u00e6ddarpunkt var to\u0301 tulkingin hja\u0301 Magna av gamla klassikarin I\u2019ll Fly Away, ta\u0301 allur salurin sang vi\u00f0, ta\u00f0 er o\u0301tru\u0301ligt so v\u00e6l fo\u0301lk a\u0301 Fjar\u00f0afestivalinum syngja, a\u0301sko\u00f0ara sangurin ljo\u0301\u00f0a\u00f0i sum eitt lekkurt sangko\u0301r, hetta var fyrstu fer\u00f0 a\u0301 kv\u00f8ldinum at sangurin veruliga ro\u0301ma\u00f0i millum a\u0301sko\u00f0ararnar, men als ikki si\u0301\u00f0stu fer\u00f0.\nMagni hevur sto\u0301ra innliving og ta\u00f0 var stuttligt at si\u0301ggja hvussu no\u0301gv hann hugna\u00f0i s\u00e6r. Magni elskar eftir \u00f8llum at d\u00f8ma kontri, og hetta telur sera no\u0301gv."}]